fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi sv fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Tieto soten ykköstykiksi - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sote-uudistus, Tiedonhallinta sosiaali- ja terveysalalla
Sosiaali- ja terveyspalveluiden paljon puhuttu sote-uudistus ei ole lainsäädännön ja hallinnon muutoshanke, vaan se duuni, joka alkaa eduskunnan hyväksyttyä pykälät. Kun uudet rakenteet on luotu, alkaa vuosia kestävä palvelujärjestelmän kehittäminen.
Tilannetta voi verrata siihen, kun naapuruston pihalätkästä siirrytään joukkuevalmennukseen. Periaatteessa peli pysyy samana, mutta oikeastaan kaikki muuttuu. Säännöt, tulostaulut ja sarjataulukot ovat takapihalla pelatessa omien viritysten varassa. Tilanne on toinen, kun siirrytään jäähalliin ja organisoituihin koitoksiin.
Parhaillaan eduskunnassa ruodittava sote- ja maakuntalakipaketti on yhteiskunnassamme historiallinen pelisääntöjen uudistus. Ministeriöiden virkamiehillä, maakuntien valmistelijoilla ja palveluntuottajien johdolla on velvollisuus keskittyä rakentamaan edellytyksiä, joilla peli saadaan pyörimään uusien sääntöjen mukaan. Samalla pitää löytää mekanismeja, joilla sote-pelissä kehitytään koko ajan paremmaksi.
Tulevassa sote-mallissa palvelujen järjestäminen ja tuottaminen erotetaan toisistaan ja palvelut tuotetaan monituottajamallilla. Lisäksi tulee vielä tärkeä periaate asiakkaasta aktiivisena toimijana, kun hän pääsee valitsemaan itselleen sopivimman palveluntuottajan.
Keskeisiin säädöksiin on sisäänrakennettuna kovat dataan perustuvan ohjauksen mekanismit. Taakse jäävät siis aiemmat pehmeän ja kuvailevan informaatio-ohjauksen ajat, jolloin heikko hoitoonpääsy tai sijoittuminen tuottavuusvertailuissa eivät juuri ole vaikuttaneet palvelujen tuottajaan. Tulevaisuudessa pärjäämiseen ei enää riitä tulosten sujuva selitystaito.
Uuden soten pyörittäminen ja kehittäminen asukkaita paremmin palvelevaksi asettavat täysin uusia vaatimuksia tiedon hyödyntämiselle päätöksenteossa ja johtamisessa.
Kovaan dataohjaukseen on säännöksissä kaksi toisiinsa kytkeytyvää päätösverkostoa tai ekosysteemiä; alueellisesti maakunnan, maakunnan liikelaitoksen ja yhtiömuotoisten tuottajien verkosto sekä valtakunnallisesti maakuntajärjestäjien, valtiorahoittajan ja asiantuntijavirastojen verkosto.
Alueellisessa ekosysteemissä dynamiikka pyörii palvelutuotannon, siitä raportoitavan tapahtuma- ja asiakastiedon sekä maksettavien tuottajakorvausten ympärillä.
Valtakunnan tason dynamiikassa korostuvat väestön palvelutarpeisiin yhdenvertaisesti vastaavat palvelut, niiden kustannusvaikuttava toteutus sekä arviointi rahoituksen riittävyydestä.
Yhteistä näille molemmille on se, että tieto liikuttaa rahaa. Palveluntuottajalle ei heru korvauksia, ellei se raportoi maakunnan edellyttämiä tietoja. Maakuntien rahoitusta ja kykyä selviytyä tehtävistään arvioidaan vuosittain dataan perustuvan raportoinnin ja asiantuntija-arvioiden perusteella.
Talvi kääntyy kevääksi ja jälleen alkaa pohdinta jäiden lähdön ajankohdasta ja siitä milloin eduskunta säätää sote-lait. Mutta kysymykseen milloin sote tulee, vastaus on selvä: sote toteutuu, kun tietoon perustuva ohjaus alkaa muokata palvelujärjestelmäämme paremmaksi, kustannusvaikuttavammaksi ja asiakaskeskeisemmäksi. Tavoitteena on valmentava systematiikka, jonka avulla päästään kilpailemaan liigatasolle eikä jäädä painimaan piirisarjoihin.
Sote-uudistuksen toimeenpano, vaikutusten arviointi ja seuranta, tuottajien valvonta ja palvelujärjestelmän ohjaus edellyttävät sekä THL:n tietotuotannon uudistamista että nykyisen valtakunnallisen tietotuotannon syventämistä. THL on käynnistänyt maaliskuussa 2017 yhteistyössä keskeisten kumppanien kanssa uudistamishankkeen, jolla varmistetaan sote-uudistuksen menestyksellisen toteuttamisen edellyttämä tietopohja.
Pekka Kahri tietojohtaja THL
Markku Pekurinen avdelningsdirektör System, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.